D Gmeind het vier Chindergärte, zwei Schuelhüser, wo d Primarschuel unterrichtet wird. Ein Chindergarte und ei Primarschuel isch in Sulz. D Realschuel, d  Sekundarschuel und d Bezirkschuel isch im Schuelzäntrum Blauen. Die nächschtglägenschti Kantonsschuel (Gymnasium) ligt in Aarau aber wells e interkantonali Veriibarig git, chönd Jugendlichi us Teile vom Fricktal au s Gymnasium z Muttenz (Kanton Basel-Landschaft) bsueche.